Rijeka, 11. veljače 2021.g.

**NAJAVA DOGAĐANJA I POZIV ZA MEDIJE**

**U GALERIJI KORTIL OTVARA SE IZLOŽBA „SEDAM LICA GRADA“**

**U petak 12. veljače 2021.g. u 19.00 sati u galeriji Kortil** (Strossmayerova 1, Rijeka) **bit će otvorena izložba „Sedam lica grada“ - interdisciplinarni umjetničko-edukativni projekt, u sklopu programa Doba moći Rijeke 2020 – Europske prijestolnice kulture, koji spajanjem inovativnih, novomedijskih izložbenih i izvedbenih praksi, posjetiteljima programa prezentira i komunicira sadržaje moderne riječke povijesti**, postavivši u fokus istraživanja **sedam država pod čijom je upravom ili okupacijom Rijeka bila tijekom burnog 20. stoljeća**.

Moderna riječka povijest ispričana je tako kroz 7 umjetničkih instalacija čiji su autori **Marina Rajšić**, **Sara Salamon**, **Michel Mesarić**, **Josip Knežević**, **Dorotea Škrabo**, **Sandra Ružić** i **Juraj Milardović**.

Na otvorenju izložbe okupljenima će se obratiti zamjenik riječkog gradonačelnika **Marko Filipović**, voditeljica galerije Kortil **Jolanda Todorović**, savjetnik za program RIJEKE 2020 **Bernard Koludrović**, kustosica izložbe **Katarina Podobnik** i kustos izložbe **Zlatko Tot**. U programu otvorenja nastupit će plesna umjetnica **Kristina Paunovski**.

Izložba „Sedam lica grada“ u galeriji Kortil može se posjetiti **do 26. veljače 2021.g.**, a otvorena je **radnim danom od 10.00 do 13.00 sati i od 17.00 do 20.00 sati te subotom od 10.00 do 13.00 sati**.  
**Ulaz je slobodan**, a za vrijeme trajanja izložbe za zainteresirane posjetitelje bit će organizirana i stručna vodstva. **Prijave za stručna vodstva izložbom obvezne su i zaprimaju se putem e-maila** [**jolanda@hkd-rijeka.hr**](mailto:jolanda@hkd-rijeka.hr) **ili na broj 099 2391 404**.

**Izložba se organizira** **uz poštivanje svih važećih epidemiloških mjera i preporuka. Posjetitelji se pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42